คือหนูทานยาคุมพรีม21 มา5เดือน แล้ว โดยบางทีก็คลาดเคลื่อนเรื่องเวลาบ้าง อย่างกินทุกวันตอน21:30 ก็มีบางวันกิน21:40 / 21:50 แบบนี้อะค่ะ แล้วตอนนี้แผงล่าสุดของเดือนที่6หมดไปแล้ว1วัน คือตอนนี้อยู่ในช่วงเว้น7วันค่ะ แล้วหลั่งใน จะท้องมั้ยคะ (ปล.เพิ่งหลั่งในครั้งแรกนะคะ)
สวัสดีค่ะ หากได้ทานยาคุมกำเนิดอย่างถูกต้อง โดยทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ไม่ว่าจะกำลังทานยาเม็ดในในแผงอยู่ก็ตาม รวมถึงช่วงที่เว้นระยะ 7 วันด้วยส่วนการทานยาในเวลาที่ต่างกันประมาณ 10-20 นาทีดังกล่าว ไม่ได้ทำให้ประสิทธิภาพในการป้องกันการตั้งครรภ์ลดลงค่ะอย่างไรก็ตาม หากอยู่ในช่วงเว้นระยะเป็นวันแรก หลังจากนี้ 2-3 วัน ก็ควรจะมีประจำเดือนมาด้วย หากประจำเดือนไม่มา ก็ควรตรวจหาการตั้งครรภ์ด้วยค่ะ